ফের বৈঠকে জয়শংকর-মার্কো রুবিও! হল একাধিক বিষয়ে আলোচনা

ওয়েব ডেস্ক : মালয়েশিার কুয়ালালামপুরে চলছে আসিয়ান সম্মেলন (ASEAN Summit)। সোমবার এই বৈঠকের মাঝে মার্কিন বিদেশ সচিব মার্কো রুবিও (Marco Rubio)-র সঙ্গে বৈঠক করলেন ভারতের বিদেশ মন্ত্রী এস জয়শংকর (S Jaishankar)। তাঁরা দ্বিপাক্ষিক সম্পর্কের পাশাপাশি দুই দেশের মধ্যে বাণিজ্যচুক্তি নিয়েও কথা বলেছেন বলে সূত্রের খবর।

বর্তমানে ভারত (India) ও আমেরিকার (America) মধ্যে চলছে বাণিজ্যচুক্তি নিয়ে বৈঠক। সূত্রের খবর, প্রায় পাকা হয়ে গিয়েছে এই চুক্তি। তবে বেশ কিছু আলোচনা এখনও বাকি রয়েছে। তার মাঝেই ভারত ও আমেরিকার বিদেশমন্ত্রী বৈঠক করলেন। সেখানেও বাণিজ্যের বিষয় নিয়েও আলোচনা হয়েছে বলে সূত্রের খবর। বৈঠকের পর নিজের এক্স হ্যান্ডেলে জয়শঙ্কর লিখেছেন, ‘মার্কো রুবিও (Marco Rubio)-এর সঙ্গে কুয়ালালামপুরে আজ সকালে দেখা করে আনন্দিত। আমাদের দ্বিপাক্ষিক সম্পর্ক এবং আঞ্চলিক ও বৈশ্বিক বিষয় নিয়ে আলোচনা ফলপ্রসূ হয়েছে।’ এদিন এস জয়শংকর মার্কিন বিদেশ সচিবের পাশাপাশি মালোয়েশিয়া, সিঙ্গাপুর ও থাইল্যান্ডের বিদেশমন্ত্রীর সঙ্গেও সাক্ষাৎ করেন।

আরও খবর : ফের সংঘর্ষে জড়াল পাকিস্তান-আফগানিস্তান! মৃত ৫ পাক সেনা

প্রসঙ্গত, বেশ কিছু সময় ধরে ভারত (India) ও আমেরিকার (America) মধ্যে সম্পর্ক ভালো যাচ্ছে না। কারণ প্রথমে ভারতের উপর দু’দফায় ৫০ শতাংশ চড়া শুল্ক। তার পর H1B ভিসার দাম বাড়ানো সহ একাধিক বিষয়ে দুই দেশের মধ্যে সম্পর্ক তলানিতে গিয়ে ঠেকেছে। তার মাঝেই চলেছে দুই দেশের মধ্যে বাণিজ্যচুক্তি নিয়ে আলোচনা।

তার মাঝেই, নিউ ইয়র্কে রাষ্ট্রসংঘের সাধারণ পরিষদ চলাকালীন মার্কিন বিদেশ সচিবের সঙ্গে আলোচনা করেছিলেন জয়শংকর (Jaishankar)। তার পরেই তিনি গুরুত্বপূর্ণ বার্তা দিয়ে বলেন, ভারতের সঙ্গে আমাদের সম্পর্ক অনেক গুরুত্বপূর্ণ। তার পরেই এবার আসিয়ান সম্মেলনে ফের বৈঠক করেন তাঁরা। সেখানেও একাধিক বিষয় নিয়ে আলোচনা করলেন তাঁরা।